Glastonbury Tor

Glastonbury Tor er en ås i Glastonbury i Somerset i England. Toppen hever seg 145 meter over landskapet omkring, kalt Summerland Meadows. På toppen står ruinen St. Michael's Tower. Stedet forvaltes av National Trust og har status som Scheduled Ancient Monument.

Tor er et lokalt ord av keltisk opphav som betyr «bergutspring» eller «ås». Åsen var tidligere omgitt av sump og stakk opp av denne som en øy. Like ved åsen ble det ved utgravninger fra 1892 til 1908 funnet en landsby fra jernalderen. Stedet har andre fornminner, også fra romertiden. Det er knyttet til legenden om kong Arthur. Tårnet på toppen tilhørte middelalderkirken St. Michael's og ble restaurert i 1804.

Referanser

Eksterne lenker
 Glastonbury Tor, National Trust
 Glastonbury Tor – That Strange Hill

Storbritannias historie
Arkeologi i England
Somerset
National Trusts eiendommer i England
Ruiner i England
Arkeologiske steder i Storbritannia